यह कंपनी अब एक ऐसे स्तर तक पहुंच चुकी है जहां से ये उत्पाद की संभावित मांग का अनुमान लगा सकते हैं और फिर उसी के आधार पर प्रत्येक स्टोर में स्टाॅक कर सकते हैं। यह खाद्य उत्पादों के क्षेत्र में बहुत ही कम समय में एक मजबूत और टिकाऊ उद्यम के रूप में स्थापित होने वाले ब्रांडों में से एक अनुकरणीय उदाहरण है। कंपनी ने बिगबास्केट और ग्रोफर्स जैसे किराना उपलब्ध करवाने वाले आॅनलाइन पोर्टल्स के साथ भी करार किया है। मुस्तफा कहते हैं, ‘‘ये सभी चैनल हमारे उपभोक्ताओं के लिये इस मायने में काफी मददगार हैं कि वे अपनी जरूरत के आधार पर कभी भी हमें आॅर्डर दे सकते हैं लेकिन कुल मिलाकर बात करें तो अभी भी हमारी बिक्री में आॅनलाइन बिक्री का योगदान बहुत कम है।’’